
	Povzetek in opis raziskovalnih podatkov

	1.1
	Ali boste pri projektu ponovno uporabili že obstoječe podatke predhodnih raziskav?


	☒ Da
☐ Ne
Da, v projektu WIDER UPTAKE bomo ponovno uporabili podatke predhodnega projekta ARIS UPTAKE (2022–2025): koncentracije 27 modelnih onesnaževal nove generacije (CEC) v iztokih slovenskih čistilnih naprav, podatke o privzemu in translokaciji CEC v paradižniku, podatke o kakovostnih parametrih plodov ter podatke, uporabljene za razvoj modela privzema na osnovi strojnega učenja. Ti podatki bodo služili kot izhodišče in za primerjavo, večina podatkov pa bo ustvarjena na novo. Vsi obstoječi in novi podatki bodo upravljani po načelih FAIR (najdljivi, dostopni, interoperabilni in ponovno uporabni) ter v skladu z nacionalnimi predpisi o odprti znanosti. Podatki iz projekta UPTAKE, ki še niso objavljeni, bodo odprto dostopni ob izidu pripadajočih člankov.

	1.2
	Katere vrste podatkov boste ustvarili oz. ponovno uporabili in v katerih formatih bodo shranjeni?




	V projektu WIDER UPTAKE bomo ustvarili in ponovno uporabili več vrst podatkov, ki izhajajo iz interdisciplinarnih raziskav učinkovitosti čiščenja odpadne vode, kvartarnega čiščenja, ponovne uporabe očiščene vode za namakanje in s tem povezanih tveganj. Vsi podatki bodo shranjeni v odprtih, standardiziranih in dolgoročno dostopnih formatih.
1. Ponovno uporabljeni podatki (iz projekta UPTAKE):
- Koncentracije CEC v odpadni vodi, tleh in paradižniku ter kakovostni parametri plodov (.csv).
- Validirani analizni protokoli (.pdf/A) in koda modela privzema (.py).
2. Novi podatki projekta WIDER UPTAKE (podatkovne zbirke, preglednice, slikovni podatki):
- Kemijske analize (DS2–DS5): tarčne analize CEC iz direktive UWWTD in PFAS (LC-MS/MS) ter »suspect« in netarčne analize (LC-QToF, Orbitrap). Surovi podatki v izvornih formatih proizvajalcev, pretvorjeni v odprti format .mzML, rezultati v .csv. Elementne analize (ICP-MS) v .csv.
- Mikroplastika (DS2–DS5): spektri FTIR-ATR ter podatki o številu, obliki in vrsti polimera (.csv).
- Mikrobiološki podatki (DS2, DS3, DS5): fekalni indikatorji, Salmonella spp., odpornost izolatov E. coli, qPCR genov za odpornost proti antibiotikom (.csv) ter amplikonsko sekvenciranje 16S rRNA/ITS (.fastq).
- Toksičnost: test z Aliivibrio fischeri in fitotoksičnost (.csv).
- Laboratorijski reaktorji (DS4): odstranjevanje CEC, nastanek transformacijskih produktov in standardni parametri odpadne vode (BPK, KPK, NH4, NO3, PO4, TSS, pH, EC, O2) (.csv).
- Rastlinski in talni poskusi (DS5): biometrija rastlin, kakovostni parametri plodov in fizikalne lastnosti tal (.csv).
- Elektrokemijski senzorji (DS2): voltametrični podatki (CV, DPV, SWV) (.txt/.csv).
- Modeliranje in ocena tveganj (DS6): vhodni podatki, skripte (Python/R) in rezultati HQ/RQ (.csv, .py, .R).
- Anketa o družbeni sprejemljivosti (DS7): anonimizirani odgovori (.csv, .sav).
Ocenjena velikost podatkov: največji delež bodo predstavljali surovi podatki visokoločljivostne masne spektrometrije in sekvenciranja (skupaj 100–1000 GB), kurirani podatkovni nizi pa bodo manjši od 10 GB.

	1.3
	Kakšen je namen ustvarjanja, zbiranja oz. ponovne uporabe podatkov in njihova povezava s cilji projekta?
	Podatki neposredno podpirajo strateške cilje projekta (SC1–SC7):
Analizne metode (SC1 / DS2): podatki za razvoj in validacijo tarčnih in netarčnih metod za določanje kemijskega in mikrobiološkega onesnaženja v odpadni vodi, površinskih vodah, tleh in paradižniku ter za razvoj elektrokemijskih senzorjev za benzotriazole in PFAS.
Učinkovitost čistilnih naprav in onesnaženost površinskih voda (SC2, SC3 / DS3): podatki o odstranjevanju CEC (direktiva UWWTD), mikroplastike in mikrobiološkega onesnaženja v čistilnih napravah sofinancerjev v različnih letnih časih in ob ekstremnih vremenskih dogodkih.
Kvartarno čiščenje (SC4 / DS4): podatki za izbiro optimalne kombinacije biološkega čiščenja, algnega čiščenja (z elektrokoagulacijo) in plazme pri atmosferskem tlaku, vključno z nastankom transformacijskih produktov in toksičnostjo.
Ponovna uporaba vode in tveganja (SC5, SC6 / DS5, DS6): podatki o privzemu CEC v paradižnik, vplivih na kakovost plodov in tla ter za model privzema in oceno tveganj za zdravje ljudi in okolje.
Družbena sprejemljivost in ekonomska upravičenost (SC7 / DS7).
Podatki bodo služili tudi kot strokovna podlaga upravljavcem čistilnih naprav in odločevalcem pri izvajanju direktive UWWTD in Uredbe (EU) 2020/741.

	1.4
	Kakšna je pričakovana velikost podatkov, ki jih nameravate ustvariti oz. ponovno uporabiti?
	☐ 0–10 GB 
☐ 10–100 GB 
☒ 100–1000 GB 
☐ >1000 GB

	2
	Shranjevanje in varnostno kopiranje podatkov

	2.1
	Kje bodo podatki med izvajanjem projekta shranjeni in varnostno kopirani?
	Shranjevanje in varnostno kopiranje bosta potekala po strategiji 3-2-1 (tri kopije na dveh vrstah medijev, od tega ena na drugi lokaciji).
Primarna hramba: surovi podatki se shranijo na strežnike laboratorijev, ki jih ustvarijo (IJS, UL BF, UL ZF, UL FGG, UM FKBV), z dostopom prek institucionalne avtentikacije.
Skupni projektni prostor: za sodelovanje med partnerji bo na strežnikih IJS vzpostavljen projektni prostor (SharePoint/MS Teams).
Varnostne kopije: institucionalne IT-službe zagotavljajo dnevno samodejno varnostno kopiranje na ločen medij.
Vodja projekta bo dvakrat letno preveril, ali partnerji dosledno izvajajo varnostno kopiranje.

	2.2
	Kako boste izbrali podatke za dolgoročno hrambo?

	Dolgoročno (najmanj 10 let po zaključku projekta) bomo hranili:
Podatke, na katerih temeljijo objave: obdelane podatkovne nize, ki podpirajo ugotovitve v znanstvenih člankih.
Surove HRMS-podatke izbranih vzorcev: za poznejšo retrospektivno netarčno analizo.
Surove sekvenčne podatke.
Neponovljive podatke terenskega vzorčenja: podatke iz različnih letnih časov, suš in ekstremnih padavin.
Model privzema s kodo in analizne protokole.
Merila za izključitev: delovne in testne meritve ter neuspešni instrumentalni zagoni se ne hranijo.
O končnem izboru bo pred oddajo zaključnega poročila odločil usmerjevalni odbor projekta.

	2.3
	Ali bodo podatki shranjeni v zaupanja vrednem repozitoriju?


	☒ Da
☐ Ne
Podatki bodo shranjeni v zaupanja vrednem repozitoriju Zenodo(od tu dalje je Zenodo uporabljen kot sinomnim za zaupanja vreden javni repozitorij), ki dodeljuje identifikatorje DOI, podpira verzioniranje in je povezan z nacionalnim portalom odprte znanosti in repozitorijem DiRROS.
Surovi sekvenčni podatki bodo shranjeni v podatkovni zbirki European Nucleotide Archive (ENA).
Izbrani netarčni HRMS-podatki bodo po možnosti deljeni tudi prek platforme NORMAN Digital Sample Freezing Platform, ki omogoča retrospektivno presejanje.
Metapodatki bodo prek protokola OAI-PMH povezani z nacionalnimi sistemi (DiRROS, COBISS, SICRIS).

	3. 
	Zagotovitev podatkov na način FAIR

	3.1
	Zagotavljanje najdljivosti podatkov (F)

	3.1.1
	Ali bodo podatki označeni s trajnim identifikatorjem (PID)?



	☒ Da
☐ Ne
Vsi izbrani podatkovni nizi bodo označeni z mednarodno priznanimi trajnimi identifikatorji:
DOI: repozitorij Zenodo dodeli DOI vsakemu podatkovnemu nizu, z ločenimi DOI za posamezne različice.
Pristopne številke ENA: za sekvenčne podatke.
ORCID in šifra projekta ARIS: vsi podatkovni nizi bodo povezani z identifikatorji ORCID avtorjev in šifro projekta, kar omogoča povezavo s sistemoma COBISS in SICRIS.

	3.1.2
	Kateri metapodatki bodo ustvarjeni in kateri metapodatkovni standardi bodo pri tem upoštevani?
	Uporabljali bomo metapodatkovna standarda DataCite in Dublin Core, ki ju repozitorij Zenodo podpira privzeto.
Opisni metapodatki: naslov, avtorji (ORCID), povzetek, ključne besede, datum in šifra projekta ARIS.
Analizni metapodatki: instrument, kolona, način ionizacije, LOD/LOQ, izkoristki in uporabljeni interni standardi.
Metapodatki vzorčenja: lokacija, datum, vrsta vzorca (24-urni sestavljeni vzorci na čistilnih napravah, vzorci površinskih voda po ISO 5667), vremenske razmere.
Sekvenčni podatki: metapodatki po standardu MIxS (Minimum Information about any (x) Sequence).

	3.1.3
	Ali bodo metapodatki vsebovali ključne besede za izboljšanje najdljivosti in možnosti ponovne uporabe?
	☒ Da
☐ Ne
Ključne besede bodo dvojezične (angleško in slovensko), na primer: ponovna uporaba odpadne vode, kvartarno čiščenje, onesnaževala nove generacije, PFAS, mikroplastika, protimikrobna odpornost, privzem v rastline, Solanum lycopersicum. Kjer je mogoče, bodo usklajene s kontroliranim slovarjem AGROVOC.
Metapodatki s ključnimi besedami bodo odprti pod licenco CC0.

	3.2
	Zagotavljanje dostopnosti podatkov (A)

	3.2.1
	Ali bodo vsi podatki odprto dostopni?


	☐ Da
☒ Ne
Veljalo bo načelo »čim bolj odprto, toliko zaprto, kot je nujno«.
Odprti podatki: vsi podatki, na katerih temeljijo objave, bodo odprto dostopni v repozitoriju Zenodo.
Izjeme: podatki o posameznih čistilnih napravah sofinancerjev bodo objavljeni v dogovoru z njimi, po potrebi psevdonimizirano (npr. ČN A, B, C).
Metapodatki bodo odprti v vseh primerih.

	3.2.2
	Kdaj bodo podatki odprto dostopni in za koliko časa?
	Kdaj: podatki bodo dostopni ob objavi pripadajočega članka, preostali izbrani podatki pa najpozneje ob zaključku projekta. Metapodatki bodo objavljeni takoj ob shranitvi v repozitorij.
Za koliko časa: najmanj 10 let po zaključku projekta.

	3.2.3
	Na kakšen način bo v primeru omejitev pri uporabi omogočen dostop do podatkov med izvajanjem projekta in po njegovem zaključku?
	Med izvajanjem projekta: partnerji imajo dostop prek projektnega prostora, s pravicami glede na delovni sklop. Recenzentom je dostop do še neobjavljenih podatkov mogoče omogočiti prek funkcije omejenega dostopa v repozitoriju Zenodo.
Po zaključku projekta: omejeni podatki bodo dostopni na utemeljeno zahtevo pri vodji projekta, ob soglasju zadevnega sofinancerja in s podpisom dogovora o uporabi podatkov. Kontakt bo naveden v metapodatkih.

	3.2.4
	Ali bo za dostop do podatkov oz. njihovo branje potrebna dodatna dokumentacija oz. informacija o ustrezni programski opremi? 
	☐ Da
☒ Ne
Vsi podatki bodo v odprtih formatih (.csv, .mzML, .fastq), berljivih z odprtokodno programsko opremo.

	3.3
	Zagotavljanje interoperabilnosti podatkov (I)

	3.3.1
	Katere geslovnike oz. šifrante boste uporabili pri pripravi podatkov in metapodatkov? 

	Metapodatki: DataCite in Dublin Core.
Kmetijstvo in okolje: AGROVOC (FAO).
Organizmi: NCBI Taxonomy (paradižnik, bakterije).
Kemikalije: identifikatorji PubChem, InChIKey in CAS ter NORMAN SusDat.
Sekvenčni podatki: MIxS.
Metode in enote: standardi ISO in enote SI.

	3.3.2
	Ali boste primorani uporabiti manj poznane ali lastne geslovnike oz. šifrante?

	☐ Da
☒ Ne

	3.4
	Zagotavljanje ponovne uporabe podatkov (R)

	3.4.1
	Na kakšen način boste zagotovili dokumentacijo, potrebno za ponovno uporabo podatkov?
	Vsak podatkovni niz bo vseboval:
Datoteko README: opis strukture datotek, podatkovni slovar, uporabljene enote ter oznake za vrednosti pod LOQ in manjkajoče vrednosti.
Analizne protokole: v formatu PDF/A.
Komentirane skripte: za obdelavo podatkov in model privzema (GitHub/Zenodo).

	3.4.2
	Ali bodo vaši podatki javno dostopni in licencirani z odprtima licencama CC BY oz. CC BY-SA, da bo s tem omogočena čim širša ponovna uporaba?
	☒ Da
☐ Ne
Podatki bodo objavljeni pod licenco CC BY 4.0, metapodatki pod CC0, programska koda pa pod licenco MIT.

	3.4.3
	Kakšne postopke zagotavljanja kakovosti podatkov boste uporabili?
	Analize: validirane metode (linearnost, LOD/LOQ, izkoristki, ponovljivost), izotopsko označeni interni standardi, slepi vzorci, ponovitve in certificirani referenčni materiali, kjer so na voljo.
Mikrobiološke analize: standardne metode ISO.
Pregled podatkov: pred zaklepom podatkov bo drugi raziskovalec pregledal kurirane podatkovne nize.
Sledljivost: vse spremembe bodo sledljive prek verzioniranja v repozitoriju Zenodo.

	4.
	Etični in pravni vidiki

	4.1
	Ali obstajajo etična ali pravna vprašanja, ki bi lahko vplivala na deljenje podatkov?  
	☒ Da
☐ Ne
Projekt ne vključuje poskusov na ljudeh ali živalih.
Objava podatkov o delovanju posameznih čistilnih naprav bo usklajena s sofinancerji v skladu s pogodbami o sofinanciranju in konzorcijsko pogodbo.

	4.2
	Ali boste med izvajanjem projekta obdelovali oz. hranili osebne podatke?


	☐ Da
☒ Ne
Anketa o družbeni sprejemljivosti (DS7) bo anonimna in izvedena z orodjem 1KA, brez zbiranja podatkov, ki bi omogočali identifikacijo. Sodelovanje bo prostovoljno, anketiranci pa bodo pred začetkom obveščeni o namenu raziskave.

	4.3
	Ali bodo med projektom ustvarjene oz. ponovno uporabljene posebne vrste osebnih podatkov?


	☐ Da
☒ Ne
V projektu ne bomo ustvarjali ali ponovno uporabljali posebnih vrst osebnih podatkov.

	4.4
	Kako boste uredili lastništvo podatkov in morebitne avtorske pravice na podatkih, ki jih boste ustvarili ali ponovno uporabili?
	Lastništvo podatkov in pravice intelektualne lastnine bo urejala konzorcijska pogodba.
Obstoječi podatki (npr. iz projekta UPTAKE): ostanejo last institucije, ki jih je ustvarila; partnerjem so za izvedbo projekta na voljo brezplačno.
Novi podatki: so last institucije, ki jih je ustvarila; skupno ustvarjeni podatki so v skupni lasti.
Sofinancerji: pravice do podatkov o njihovih čistilnih napravah so opredeljene v pogodbah o sofinanciranju.

	5.
	Drugi raziskovalni rezultati

	5.1
	Ali boste poleg podatkov ustvarili ali ponovno uporabili tudi druge raziskovalne rezultate?
	☒ Da
☐ Ne
Metode: validirane analizne metode in delovni tokovi za netarčno analizo.
Senzorji: prototip elektrokemijskih senzorjev za benzotriazole in PFAS (TRL 4–5).
Programska koda: model privzema CEC (GitHub/Zenodo, licenca MIT).
Tehnologije: laboratorijske konfiguracije kvartarnega čiščenja (biološko, algno z elektrokoagulacijo, hladna plazma).
Biološki material: fizični rezultati, tj. izolati E. coli, shranjeni v zbirki UL ZF.

	6.
	Finančna sredstva

	6.1
	Kakšni bodo stroški ravnanja s podatki in drugimi rezultati projekta po načelih FAIR in kako bodo kriti?
	Stroški dela za obdelavo podatkov so vključeni v projektne ure, strežniki in varnostno kopiranje pa v posredne stroške partnerskih organizacij.
Hramba v repozitorijih Zenodo in ENA je brezplačna, zato po zaključku projekta ni dodatnih stroškov.

	6.2
	Kdo bo odgovorna oseba za ravnanje z raziskovalnimi podatki pri projektu?
	Vodja projekta, prof. dr. Ester Heath (IJS): odgovorna za izvajanje NRRP in pred oddajo zaključnega poročila preveri končni izbor podatkov.
Vodje delovnih sklopov: odgovorni za kakovost in dokumentacijo podatkov v svojih delovnih sklopih.
IT-službe partnerskih institucij: odgovorne za infrastrukturo in varnostne kopije.


Uporabljeni viri:
· Anotirana predloga načrta za ravnanje s raziskovalnimi podatki za projekte Obzorja Evropa. CTK UL. Dostopno na: https://dirrosdata.ctk.uni-lj.si/raziskovalni-podatki/nacrt-ravnanja-z-raziskovalnimi-podatki/.
· Bezjak, Sonja (ur.) (2024). Spoznaj FAIR: Priročnik o odprti znanosti v Sloveniji. Univerza na Primorskem. Dostopno na: https://www.hippocampus.si/ISBN/978-961-293-328-9.pdf.
· Horizon Europe Data management plan template. Dostopno na: https://www.openaire.eu/images/Guides/HORIZON_EUROPE_Data-Management-Plan-Template.pdf.
· NWO Template Data management plan. Dostopno na: https://www.nwo.nl/en/research-data-management.

